Odense Adresse-Contoirs Efterretninger, 1841-04-09
Af den nylig udgivne Beretning om Opdragelses Anstalten paa Holsteinsminde (forhen paa Fiurendal) for Aaret 1840, erfares, at Stiftelsen, efter fuldendt Bygningsarbeide, nu er henflyttet til det nye tilkjøbte Locale, Gaarden Hjortholm, som med underliggende Gaard Skovgaard og 5 Huse, efter meddeelt Kongelig Bevilling af 21 Novbr. 1839 maa bære Navnet Holsteinsminde. Uden at Man ved Anlægget af Bygningerne tog Hensyn til andet end de pædagogiske Fordele, bemærkes det, at Gaardens Bygninger heldigviis forenede sig i et 1 for Man vidste det og Alle bleve glade, da de der læste Holsteins minde. Den nye Fundation, som af den ædle Grevinde er givet Opdragelses-Anstalten, er dateret Kronningsdagen den 28 Juni 1840 og den Kongelige Confirmation den 28. October næstefter. Stiftelsen maa saaledes have det glade Haab, at den i begge Majestæterne, paa hvis Fødselsdage den ligesom gjenfødtes, tør erkjende sine ophøiede og moderlige Beskytterinder. Hjortholm med Tilhørende, der staaer for 18 Tdr. 2 Skpr. 2 Fdkr. 1 Alb. kontribuabelt Hartkorn, er kjøbt for 11,000 Rbd. Heraf har Enke Grevinden af sin private Formue skjænket 4000 og Grevskabet Holsteinborg 2000 Rbd. De øvrige 5000 Rbd. forrentes. Den samlede Jndtægt for 1840 har været 10,289 Rbd. 4 s. Af disse er indkommet ved den af Hds. Majestæt Dronningen foranstaltede Udstilling af Dame arbeider, som bortloddedes, 2538 Rbd. De aarlige Bidrag udgjorde 423 Rbd., Contingentet for Eleverne 1589 Rbd. 1 Mk. 10 s., Jndtægten af Holsteinsminde 1800 Rbd. og af Værkstederne 1871 Rbd. 3 Mk. 4 s. Den samlede Udgivt beløb sig til 12,205 Rbd. 1 Mk. 5 s.; deraf Huusholdningen for c. 68 Personer 2364 Rbd. 3. Mk. 7 s., Klæder og Senge 788 Rbd. 1 Mk. 7 s., Bygningen 5149 Rbd. 5 Mk. 9 s., paa Holsteinsminde 2126 Rbd. 8 s., paa Værkstederne 1101 Rbd. 3 s., Lønninger, 523 Rbd. 1 Mk. 10 s. Underballancen 1916 Rbd. 1 Mk. 1 s. er tildeels dækket ved et midlertidigt, rentefrit Laan, af Stiftelsens Patronesse. Efter en billig Vurdering, er Stiftelsens nuværende Eiendom ansat til 21,412 Rbd. 4 s., herpaa skylder Opdragelsesanstalten 8397 Rbd. 3 Mk. 15 s., Stiftelsens Eiendom er altsaa for nærværende Tid, naar Gielden fradrages, at regne omtrent for 13,000 Rbd., samlet af de Gaver som dens Velgiørere eengang for alle have givet. Naar til Renten heraf 520 Rbd., lægges det aarlige Bidrag 400 Rbd., udkommer omtrent 900 Rbd., som, lagte til Contingentet 30 Rbd. aarligt for hvert Barn, vil kunne forslaae til at holde 30 Elever, beregnede til omtrent 60 Rbd. i Omkostninger for hver, nemlig 30 Rbd. for Kosten, 12 Rbd. for Klæder og 16 Rbd. for Underviisning. Stiftelsen har imidlertid i det sidste Aar havt over 40 Elever, hvoriblandt adskillige Gratister og Mindrebetalende, og den forøgede Udgivt dertil er altsaa indkommen af Jnstitutets egen Virksomhed og Børnenes Arbeide ved Agerbrug og Haandværker. Gud, bevare dette velsignede Værk til sildigste Slægt, Udnævnelser. Under 3 April har Hs. Maj. udnævnt Fuldmægtig i Revisionscontoiret til Sikkerhed for Umyndiges Midler i Siellands, Fyens og Lollands=Falsters Stifter, C.W. Lantrup, til Revisor og Chef for bemeldte Contoir. Under f. D. har Hs. Maj. resolveret, at Fuldmægtig i Revisions contoiret for Skifterne og de offentlige Stiftelsers Midler, C.A. Jansen, overgaaer i samme Egenskab til Revisionscontoiret. til Sikkerhed for Umyndiges Midler i Siellands, Fyens og Lollands=Falsters Stifter, samt udnævnt Copiist i sidstnævnte Contoir, Fuldmægtig J. P. Petersen, til Fuldmægtig i Revisionscontoiret for Skifterne og de offentlige Stiftelsers Midler.